 Buugan uu turjumay Cabdisalaan Hereri oo uu qorey qoraaga caanka ah ee Nuuradiin Faaraxh ayaa waxa uu ku soo bandhigay shalay Carwada caalamiga ah ee Buugta oo ka socota Guuleed Hotel, hadalladii uu munaasabadda buuggan cusub lagu daahfuray ka yidhina waxaa ka mid, Haddaan wax ka yar yidhaahdo hawshan, muddo toban sanno laga jooga ayaa qoraaga weyn ee Soomaaliga ah ee Nuuradiin Faarax oo caalamka magaciisu wada gaadhay waxa uu iga codsaday buug kale oo uu isagu qoray oo la yidhaahdo Yasterday Tommorrow, oo uu kaga hadlaayey intii ay dagaalada sukeeyey iyo burburku jireen iyo sidii ay dadkii Somalidu Adduunyada ugu kala baaheen, waayaha wadan walba lagaga nool yahay, waa tii la odhan jiray libaax nimaan aqoon baa lax ka ritee, intaan markii hore iska aqbalay, ayaa markii aan lixdan bayj dhaafin kari waayey, aan ku noqday isagii oo aan ku yidhi hawshani wey iga badan tahay, ee bahalkii cid kale la raadi, runtii aniga oo is leh uu ka yar boodaya, oo wakhti baa meesha ku lumay, ayuu yidh aniga kun wax baa iga qabyo ah, ee marka ay kugu soo dhacdo samee, dabadeed iyadoo ay halkaas noo taagan tahay ayaa 2014-kii aanu Hargeysa iskugu nimid bandhigii Buugaagta, dabadeed waxa uu iga codsaday Buugan aynu arkayno ee Feedh Qaloocan in aan sameeyo 